Tasekla s tewsatin-is, ama d tin yuran neɣ d tin n timawit, D asnulfu n umdan s wawal icebḥen anida i d-yessenfalay iḥulfan-is. Tiẓri n tsekla d abrid i la yettawin ɣer tsekla, nezmer ad d-nini d tazrewt talqayant i yettnadin ad d-txebbel ayen yellan daxel n yiḍrsen iseklanen , d tasleḍt tussnant i tsekla. Tasekla i d-tefka tmetti tadelsant n yal aɣref. Tiẓri n tsekla d tagrumma n tikta d tmuɣliwin, d tmiḍranin i ssemrasen yinagmayen deg unnar n unadi ussnan aseklan, tettnadi ad d-tesseflali ayen iɣef yettwabna uḍris aseklan seg yiferdisen.